5.8.2022
1.
MT
Il-Ġurnal Uffiċjali tal-Unjoni Ewropea
C 298/3
Introduzzjoni Ir-riżorsi tal-ilma tal-UE qed jiġu dejjem aktar taħt pressjoni.
Dan qed iwassal għal stress idriku, meta r-riżorsi talilma ma jkunux biżżejjed biex jissodisfaw il-ħtiġijiet, u għal deterjorament fil-kwalità tal-ilma.
Barra minn hekk, it-tibdil fil-klima, ix-xejriet tat-temp imprevedibbli u n-nixfa qed jikkontribwixxu b’mod sinifikanti għall-pressjoni fuq id-disponibbiltà tal-ilma ħelu.
L-użu mill-ġdid tal-ilma reklamat huwa rikonoxxut b’mod wiesa’ bħala prattika li tgħin fil-ġestjoni tar-riżorsi tal-ilma b’mod aktar effiċjenti u tgħin biex is-sistemi tagħna jiġu adattati għat-tibdil filklima, f’konformità mal-istrateġija tal-UE stabbilita fil-Patt Ekoloġiku Ewropew (1).
Ir-Regolament (UE) 2020/741 tal-Parlament Ewropew u tal-Kunsill dwar ir-rekwiżiti minimi għall-użu mill-ġdid talilma (ir-Regolament dwar l-Użu mill-Ġdid tal-Ilma) (2) ifittex li jiffaċilita u jħeġġeġ il-prattika tal-użu mill-ġdid talilma għat-tisqija fl-agrikoltura, settur li jista’ jkun partikolarment vulnerabbli għal riżorsi tal-ilma skarsi jew intermittenti, li jagħmlu s-sistema tal-ikel tal-UE aktar sostenibbli u reżiljenti (3), filwaqt li jipproteġu s-saħħa pubblika u l-ambjent.
Ir-Regolament dwar l-Użu mill-Ġdid tal-Ilma, applikabbli mis-26 ta’ Ġunju 2023, jistabbilixxi rekwiżiti minimi uniformi tal-kwalità tal-ilma għall-użu mill-ġdid sikur tal-ilma urban mormi ttrattat fit-tisqija agrikola.
Ir-rekwiżiti minimi armonizzati se jiżguraw ukoll li s-suq uniku għall-prodotti agrikoli jaħdem kif suppost u għandhom jagħtu spinta lill-fiduċja tal-konsumatur.
Skont dan ir-Regolament, l-ilma urban mormi ttrattat f’konformità mar-rekwiżiti tad-Direttiva 91/271/KEE li tirregola t-trattament tal-ilma urban mormi (id-Direttiva dwar it-Trattament tal-Ilma Urban Mormi) (4), irid jgħaddi minn trattament ulterjuri biex jissodisfa l-parametri minimi ġodda ta’ kwalità u jsir adattat għall-użu fl-agrikoltura.
Minbarra r-rekwiżiti minimi uniformi għall-kwalità tal-ilma, ir-Regolament jistabbilixxi wkoll rekwiżiti minimi uniformi ta’ monitoraġġ, regoli tal-ġestjoni tar-riskju biex jiġu vvalutati u indirizzati riskji potenzjali addizzjonali għas-saħħa u riskji ambjentali, obbligi ta’ permessi, u regoli dwar it-trasparenza, li taħthom l-informazzjoni ewlenija dwar il-proġetti kollha tal-użu mill-ġdid tal-ilma trid issir disponibbli għall-pubbliku.
L-Artikolu 11(5) tar-Regolament dwar l-Użu mill-Ġdid tal-Ilma jirrikjedi li l-Kummissjoni, f’konsultazzjoni malIstati Membri, tfassal linji gwida għall-applikazzjoni tar-Regolament.
Dan l-Avviż jistabbilixxi l-linji gwida.
Dan tħejja f’kooperazzjoni mill-qrib mal-Grupp ta’ Ħidma dwar l-Użu mill-Ġdid tal-Ilma (5) — stabbilit taħt il-Grupp ta’ Koordinazzjoni Strateġika għall-Politika dwar l-Ilma (6) — li s-sħubija tiegħu tinkludi l-awtoritajiet tal-Istati Membri u l-organizzazzjonijiet tal-partijiet ikkonċernati.
Il-Grupp ta’ Ħidma dwar l-Użu mill-Ġdid tal-Ilma ddiskuta birreqqa d-dokument f’żewġ laqgħat fil-21-22 ta’ Ottubru 2021 u fit-18 ta’ Frar 2022 u pprovda kummenti bil-miktub.
It-Taqsima 2 ta’ dawn il-linji gwida tkopri l-obbligi ġenerali u amministrattivi stabbiliti mir-Regolament, inkluż il-kamp ta’ applikazzjoni tiegħu.
It-Taqsima 3 tkopri l-aspetti aktar tekniċi.
2.
Obbligi ġenerali u amministrattivi Din it-Taqsima tkopri l-aspetti li ġejjin: il-kamp ta’ applikazzjoni tar-Regolament u, b’mod partikolari, l-applikazzjoni tal-Artikolu 2(2); l-awtorità/awtoritajiet kompetenti; il-punti ta’ kuntatt u l-kooperazzjoni transfruntiera; ir-responsabbiltajiet ta’ atturi differenti; il-permessi; il-kontrolli tal-konformità; il-penali; is-sensibiliz­ zazzjoni u l-kondiviżjoni tal-informazzjoni.
(1) Kemm il-Pjan ta’ Azzjoni dwar l-Ekonomija Ċirkolari (COM/2020/98 final) kif ukoll l-istrateġija l-ġdida tal-UE dwar l-adattament għattibdil fil-klima (COM/2021/82 final) jirreferu għall-użu mill-ġdid tal-ilma, minħabba li l-kapaċità tal-UE li tirrispondi għall-pressjonijiet dejjem jiżdiedu fuq ir-riżorsi tal-ilma tista’ tittejjeb bl-użu mill-ġdid usa’ tal-ilma mormi ttrattat.
Minbarra t-tisqija, l-użu mill-ġdid talilma jista’ jiġi applikat b’mod utli wkoll fis-settur industrijali, u dan jikkontribwixxi għall-għanijiet stabbiliti fil-proposta talKummissjoni għal Direttiva riveduta dwar l-Emissjonijiet Industrijali (COM(2022) 156 final/2).
(2) ĠU L 177, 5.6.2020, p. 32.
(3) L-użu mill-ġdid tal-ilma jista’ jikkontribwixxi għall-għan li titnaqqas l-impronta ambjentali u klimatika tas-sistema tal-ikel tal-UE, stabbilita fl-Istrateġija mill-Għalqa sal-Platt (COM/2020/381 final).
(4) ĠU L 135, 30.5.1991, p. 40, id-Direttiva dwar it-Trattament tal-Ilma Urban Mormi tirrikjedi li l-ilma mormi ttrattat jerġa’ jintuża kull meta jkun xieraq.
Din id-Direttiva bħalissa qed tiġi rieżaminata, iżda l-istruttura leġiżlattiva futura ppjanata hija mistennija li ssaħħaħ ir-rabta mal-prattika tal-użu mill-ġdid tal-ilma.
B’hekk, kwalunkwe referenza għal din id-Direttiva f’dan l-Avviż fil-futur se tirreferi għal-leġiżlazzjoni riveduta ppjanata dwar it-trattament tal-ilma urban mormi.
(5) Preċedentement imsejjaħ Grupp ta’ Ħidma Ad Hoc dwar l-Użu mill-Ġdid tal-Ilma, stabbilit bħala Grupp ta’ Ħidma permanenti fl-2022.
(6) Għal aktar informazzjoni dwar dan il-grupp: https://circabc.europa.eu/ui/group/9ab5926d-bed4-4322-9aa7-9964bbe8312d/library/ 3644e20b-f5c5-46de-9d2f-3d9efb965fac?p=1&n=10&sort=modified_DESC.